TASCO ดีดบวก 2% รับงบปี 65 โกยกำไร 2.36 พันล้าน แจกปันผล 1 บ. XD 2 มี.ค.
TASCO ดีดบวก 2% รับผลงานปี 65 โกยกำไร 2.36 พันล้าน แจกปันผล 1 บ. แจกปันผล 1 บ. XD 2 มี.ค. จ่าย 26 เม.ย.66 โบรกแนะซื้อเป้า 19.20 บาท  
TASCO ดีดบวก 2% รับผลงานปี 65 โกยกำไร 2.36 พันล้าน แจกปันผล 1 บ. XD 2 มี.ค.โบรกแนะซื้อเป้า 19.20 บาท  
20 ก.พ. 2566

ผู้สื่อข่าวรายงานว่า วันนี้(20 ก.พ.66) ราคาหุ้น บริษัท ทิปโก้แอสฟัลท์ จำกัด (มหาชน) หรือ TASCO ณ เวลา 11 :03 น. อยู่ที่ระดับ 18.80 บาท บวก 0.30 บาท หรือ 1.62% ด้วยมูลค่าซื้อขาย 197 ล้านบาท

บริษัทรายงานผลการดำเนินงานปี 65 สิ้นสุดวันที่ 31 ธ.ค.65 มีกำไรสุทธิ 2.36 พันล้านบาท โต 6% ช่วงเดียวกันของปีก่อนอยู่ที่ 2.22 พันล้านบาท โดยกำไรเพิ่มขึ้นเนื่องจากรายได้จากการขายและบริการปี 2565 มีจำนวน 30,025 ล้านบาท ปรับตัวสูงขึ้นร้อยละ 22.82 เมื่อเปรียบเทียบกับปีก่อน โดยมีสาเหตุมาจากราคาของยางมะตอยทุกชนิดที่ปรับตัวสูงขึ้นเป็นไปในทิศทางเดียวกับราคาน้ำมันในตลาดโลกที่ปรับตัวสูงขึ้นตลอดทั้งปี
นอกจากนี้รายได้จากธุรกิจก่อสร้างปี 2565 มีจำนวน 3,376 ล้านบาท เมื่อเทียบกับจำนวน 2,606 ล้านบาทในปี 2564 รายได้ที่สูงขึ้นเป็นผลมาจากรายได้จากการก่อสร้างและบำรุงรักษาถนนที่ปรับตัวสูงขึ้น โดยเฉพาะโครงการก่อสร้างทางวิ่งเส้นที่ 3 ของสนามบินสุวรรณภูมิ
นอกจากนี้บริษัทฯ ประกาศจ่ายปันผลจากงวดดำเนินงานวันที่ 1 ต.ค. 65 ถึงวันที่ 31 ธ.ค.65 เป็นเงินสดในอัตราหุ้นละ 1.00บาท กำหนดขึ้นเครื่องหมาย XD วันที่ 2 มี.ค.66 และกำหนดจ่ายเงินปันผลในวันที่ 26 เม.ย.66
บล.เมย์แบงก์  ระบุในบทวิเคราะห์วันนี้(20 ก.พ.66) ว่า เพิ่มเกรดคำแนะนำเป็น ถือ TASCO จากเดิม ขาย เนื่องจากกำไรไตรมาส 4/65 สูงเด่น 1,054 ล้านบาท โต 91% เทียบช่วงเดียวกันของปีก่อน และมากกว่าคาด 110% ราคายางมะตอยปัจจุบันปรับลดลงน้อยกว่าราคาน้ำมันดิบ จะทำให้ความสามารถทำกำไรดีขึ้น ปรับประมาณการเพิ่มขึ้น แต่คาดกำไรปีนี้จะทรงตัวใกล้ปีก่อน และบนฐานค่าเฉลี่ย 10 ปี Forward P/E เท่า 12 เท่า จะได้เป้าหมายใหม่เพิ่มเป็น 19.20 บาท จาก 15.7 บาท ทั้งนี้ TASCO ได้ประกาศจ่ายปันผลอีก 1 บาท เมื่อรวมปันผลครึ่งแรกปี 2565 เท่ากับ 0.25 บาท จะมีปันผลรวม 1.25 บาท คิดเป็นอัตราเงินปันผลตอบแทน 6.8%